تورک امکداش‌لیغی و کووردیناسیون آژانسی (تیکا) اردن-دا ایکینجی دفعه والدین قایغی‌سیندان محروم اولان اوشاق‌لار اوچون افطار پروقرامی تشکیل ائتدی.
پایتاخت امان-دا اردن اوشاق موزه سینده کئچیریلن پروقراما تورکیه‌نین امان سفیری مراد قاراگؤز، اردن سوسیال اینکیشاف ناظیرلیگینه تابع اولان درنک و اوشاق ائولرین‌دن 300-دن چوخ اوشاق ایشتیراک ائتدی‌لر.
تیکا-نین امان کووردیناتورو ائسین آجار ائرگین تدبیرده چیخیش ائده‌رک: " بو افطار یئمگینده اردن-لی قارداش‌لاریمیزلا بیرلیکده اولماق بیزیم اوچون بؤیوک خوشبخت‌لیک‌دیر" دئدی.
بیرینجی افطار پروقرامی‌نین می‌ین 22-ده تشکیل اولوندوغونو خاطیرلا‌دان ارگین اوچونجو تدبیرین ژوئن آیی‌نین 5-ده کئچیریله جگینی قئید ائتدی.
پروقراما قاتیلان اوشاق‌لار تدبیره گؤره تیکا-یا تشککور ائتدی‌لر، موزه ده تشکیل اولونان افطار پروقرامیندا هم ایلندیک‌لرینه، هم ده معارف لندیک‌لرینه گؤره چوخ خوشبخت اولدوق‌لارینی سؤیله‌دی‌لر.
